《和使君闵雨》
宋代·周行己

布谷催耕候已深，骄阳未肯化为霖。一年铃阁传斋禁，三月花时负赏心。

空谷灵湫能奋响，丛祠古木已成阴。侏儒饱死浑无计，属耳颓墙听雨音。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。